Na osnovu člana 13. Zakona o predškolskom odgoju i obrazovanju (''Službene novine Zeničko-dobojskog kantona'', broj10/7), člana 71. Pravila JU predškolski odgoj i obrazovanje Zenica i Odluke privremenog Upravnog odbora o raspisivanju javnog konkursa broj: 06-0602-98/1-2020 od 29.01.2020. godine, a u cilju realizacije Programa obaveznog predškolskog odgoja i obrazovanja za 2019/2020. godinu utvrđenog od strane Ministarstva za obrazovanje, nauku, kulturu i sport ZDK, Upravni odbor Ustanove raspisuje:

**JAVNI KONKURS**

**za prijem u radni odnos**

* **Odgajatelj - realizator Programa obaveznog predškolskog odgoja i obrazovanja na određeno vrijeme, do 3 mjeseca, broj potrebnih izvšilaca 13**

**Visinu plaća realizatorima Programa obaveznog predškolskog odgoja i obrazovanja, obezbjeđuje i određuje Ministarstvo za obrazovanje, nauku, kulturu i sport ZDK.**

**Uslovi konkursa koje kandidati moraju ispunjavati:**

**Opšti uslovi utvrdjeni Zakonom koje kandidati moraju ispunjavati:**

* da je državljanin Bosne i Hercegovine,
* da je stariji od 18 godina i
* da je zdravstveno sposoban za obavljanje poslova predvidjenih za radno mjesto na koje konkuriše.

**Pored opštih uslova predviđenih zakonom, kandidati moraju ispunjavati i sljedeće posebne uslove i to:**

* kandidati moraju da imaju VSS/VII stepen stručne spreme ili visoko obrazovanje prvog, drugog ili trećeg ciklusa Bolonjskog sistema studiranja koji se vrednuje sa najmanje 180 ECTS bodova, smjer predškolski odgoj ili VŠ (nastavnici predškolskog odgoja)
* položen stručni ispit

Opis poslova za radno mjesto odgajatelja je utvrđen Pravilnikom o unutrašnjoj organizaciji i sistematizaciji rada Javne ustanove za predškolski odgoj i obrazovanje Zenica i obuhvata:

1. U skladu sa Zakonom, Cjelovitim razvojnim programom predškolskog odgoja i obrazovanja, Programom obaveznog predškolskog odgoja i obrazovanja i utvrđenom metodologijom, neposredno obavlja zadatke iz oblasti odgojno-obrazovnog rada sa djecom raspoređenom u odgojno-obrazovnu grupu.
2. Osigurava uslove za njegu, odgoj, obrazovanje, zaštitu djece i odgovoran je za bezbjednost djece u grupi.
3. Neprekidno prati i procjenjuje razvojni nivo odgojne grupe.
4. Vodi potrebnu pedagošku dokumentaciju i evidenciju o realizaciji programskih zadataka.
5. Aktivno učestvuje u radu stručnih organa Ustanove, učestvuje u kulturnoj i javnoj djelatnosti (priredbe, proslave, izložbe i slične aktivnosti) Ustanove.
6. Obavlja i druge srodne poslove.

**Kandidati su dužni priložiti sljedeću dokumentaciju:**

* Uredno popunjenu i potpisanu prijavu za navedeno radno mjesto, sa kontakt brojem telefona i e-mailom,
* Kraću biografiju,
* Diplomu o stručnoj spremi,
* Rodni list,
* Uvjerenje o državljanstvu i
* Uvjerenje o položenom stručnom ispitu iz oblasti obrazovanja nakon sticanja tražene stručne spreme.

Lica koja ostvaruju prioritet u zapošljavanju u smislu odredbi člana 15. Zakona o dopunskim pravima branitelja i članova njihovih obitelji (Službene novine ZDK broj:5/13), dužna su priložiti relevantnu dokumentaciju kojom isto dokazuju.

Ostale dokumente kojima se dokazuje ispunjavanje opštih uslova konkursa, izabrani kandidati su dužni dostaviti u roku od 15 ( petnaest) dana nakon prijema na radno mjesto i to:

* uvjerenje od nadležnog suda da se protiv kandidata ne vodi krivični postupak ( ne starije od 3 mjeseca)
* uvjerenje o nekažnjavanju ( ne starije od 3 mjeseca )
* ljekarsko uvjerenje o zdravstvenoj sposobnosti (ne starije od 3 mjeseca)

**Konkursna procedura se sastoji od pismenog i usmenog dijela, koji podrazumijeva poznavanje Zakona o predškolskom odgoju i obrazovanju ZDK, Cjeloviti razvojni program ZDK i Pedagoške standarde i normative za predškolski odgoj ZDK.**

O vremenu i mjestu održavanja pismenog dijela ispita, kandidati će biti obaviješteni pismeno putem obavijesti ili putem e-maila, najmanje pet dana prije održavanja pismenog dijela ispita.

Bodovanje kandidata se vrši u skladu sa Kriterijima o načinu prijema kandidata koji apliciraju po raspisanim javnim oglasima radi zasnivanja radnog odnosa koji su dostupani na oglasnoj ploči Ustanove.

Tekst Kokursa će biti objavljen u dnevnom listu ''Oslobođenje'', web stranici Ustanove i web stranici Osnivača.

Sve tražene dokumente treba dostaviti lično ili preporučeno putem pošte na adresu:

**JU PREDŠKOLSKI ODGOJ I OBRAZOVANJE ZENICA**

**Ezhera Eze Arnautovića 5, 72000 Zenica**

**sa naznakom „Prijava na javni konkurs za radno mjesto – odgajatelj - ne otvaraj“**

Javni konkurs ostaje otvoren osam dana od dana objavljivanja.

Nepotpune, neuredne i neblagovremene prijave neće se uzeti u razmatranje.

Svu traženu dkumentaciju treba dostaviti u orginalu ili ovjerene kopije.

Ustanova nije obavezna vraćati dokumentaciju dostavljenu uz prijavu.

Za dodatna pojašnjenja, kontaktirati 032/443-860

 **Predsjednica Upravnog odbora**

 **Alisa Trtak**